ธปท.ผ่อนลงทุนนอกเพิ่ม
ธปท.ยันค่าเงินบาทปีนี้แข็งค่าแค่ 2.9% เงินทุนไหลเข้าไม่รุนแรง เข้ามาแล้ว 9,500 ล้านเหรียญสหรัฐ ปีหน้าเตรียมผ่อนคลายให้ต่างประเทศลงทุนตรงโดยเสรีมากขึ้น
12 ธ.ค. 2555

ธปท.ยันค่าเงินบาทปีนี้แข็งค่าแค่ 2.9% เงินทุนไหลเข้าไม่รุนแรง เข้ามาแล้ว 9,500 ล้านเหรียญสหรัฐ ปีหน้าเตรียมผ่อนคลายให้ต่างประเทศลงทุนตรงโดยเสรีมากขึ้น
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) กล่าวว่า ในเดือนนี้ ธปท.จะออกผลของมาตรการผ่อนคลายเชิงปริมาณ(คิวอี 3)ของสหรัฐไม่ได้มีผลกระทบให้เงินทุนไหลเข้าไทยจำนวนมากเหมือนในครั้งที่มีคิวอี 1 และคิวอี 2 แม้จะส่งผลให้ราคาสินทรัพย์เสี่ยง เช่น หุ้น และราคาสินค้าโภคภัณฑ์ปรับขึ้นบ้าง แต่ปริมาณเงินทุนไหลเข้าต่ำ โดยปีนี้มีเงินทุนไหลเข้าสุทธิ 9,500 ล้านเหรียญสหรัฐ 
อย่างไรก็ตาม ไม่ทำให้เงินบาทแข็งค่าขึ้นเร็วเหมือนช่วงปี 2552 และ 2553 โดยเงินบาทตั้งแต่ต้นปีถึงปัจจุบันแข็งค่าขึ้นเพียง 2.9% แข็งค่าน้อยกว่าหลายสกุลในภูมิภาคเอเซีย อย่างเงินเปโซฟิลิปปินส์ที่แข็งค่าขึ้นถึง 7% เช่นเดียวกันการปรับลดอัตราดอกเบี้ยนโยบายลง 0.25%ก็ไมได้ส่งผลกระทบต่อค่าเงินบาท 




 
“ปัจจัยที่จะมีผลต่อค่าเงินบาทในระยะต่อไปยังมีทั้ง 2 ด้าน แต่ปัจจัยเงินทุนเคลื่อนย้ายไหลเข้าคงน้อยมาก และคาดว่าจะมีประเด็นที่เงินทุนไทยออกไปลงทุนต่างประเทศ(ทีดีไอ)เพิ่มต่อเนื่อง ส่วนปัจจัยที่ต้องจับตาเพราะมีผลต่อการเคลื่อนไหวของค่าเงินบาทในระยะต่อไป คือ ปัญหาหน้าผาทางการคลังของสหรัฐว่าจะมีการต่อมาตรการกระตุ้นทางภาษีต่อหรือไม่ รวมถึงปัญหาหนี้สาธารณะในยุโรปที่จะทำให้มีภาวะความเสี่ยงในตลาดการเงินโลก และส่งผลต่อเงินบาท รวมทั้งราคาทองคำ และการเลือกตั้งในญี่ปุ่นที่อาจมีผลกดดันให้เยนอ่อนค่า”นางจันทวรรณกล่าว
สำหรับมาตรการผ่อนผันให้นักลงทุนรายย่อยออกไปลงทุนผ่านกองทุนหรือตัวกลางการลงทุนเพิ่มอีก 
“ในปีหน้า ธปท.จะผ่อนคลายเพิ่มให้นักลงทุนรายย่อยหรือบริษัทจดทะเบียนในตลาดเพิ่มเติมในเรื่องเปิดให้นักลงทุนที่มีภาระผูกพันสามารถฝากเงินในบัญชีเงินตราต่างประเทศ (เอฟซีดี) ได้ในวงเงินตามภาระ โดยไม่จำกัดจำนวน จากเดิมที่จำกัดจำนวน และให้ฝากได้ไม่เกิน 1 ปี” นางจันทวรรณ กล่าว
ทั้งนี้ การให้รายย่อยไปลงทุนโดยตรง หรือไปซื้อสินทรัพย์ในต่างประเทศได้โดยไม่ต้องขอ ธปท. และไม่จำกัดเพดานการลงทุนต่อราย จากเดิมที่ให้ได้ไม่เกิน 100 ล้านเหรียญสหรัฐต่อราย ขณะนี้อยู่ระหว่างรอกระทรวงการคลังพิจารณาเพื่อจะได้ประกาศใช้ต่อไป 
ด้านนางอลิศรา มหาสันทนะ ผู้อำนวยการอาวุโส ฝ่ายตลาดการเงิน ธปท. กล่าวว่า ธปท.ประเมินภาวะเงินทุนไหลเข้าจากคิวอี 3 ลดลงจากครั้งที่ผ่านๆ มา เนื่องจากความน่าสนใจของภูมิภาคเอเชียและไทยในฐานะเป้าหมายการลงทุนน้อยลง ตามแนวโน้มเศรษฐกิจที่ขยายตัวต่ำลง การเกินดุลบัญชีเดินสะพัดลดลง และเงินทุนไทยออกไปลงทุนต่างประเทศมากขึ้น 
ขณะที่ผลของมาตรการผ่อนคลายเชิงปริมาณ (คิวอี 3) ของสหรัฐ ไม่ได้มีผลกระทบให้เงินทุนไหลเข้าไทยจำนวนมากเหมือนในครั้งที่มีคิวอี 1 และคิวอี 2 โดยปีนี้มีเงินทุนไหลเข้าสุทธิ 9,500 ล้านเหรียญสหรัฐ ค่าเงินบาทตั้งแต่ต้นปีถึงปัจจุบันแข็งค่าขึ้นเพียง 2.9% แข็งค่าน้อยกว่าหลายสกุลในภูมิภาคเอเชีย